engelsk toy terrier
Store norske leksikon,Teknologi og industri,Landbruk,Husdyr,Hund,Hunderaser
Engelsk toy terrier er en miniatyrhunderase. Den blir også kalt black and tan. Rasen har oppstått ved utvalg og innavl på små manchester terriere. Den ble i andre halvdel av 1800-tallet forsøkt avlet så liten at den var nær ved å dø ut.
Beskrivelse Den engelske toy terrieren er en kompakt og elegant miniatyrhund med terrierens temperament og karaktertrekk.Hodet er langt og kileformet, med smal, flat skalle. Den har lett stopp, stramme, sortpigmenterte lepper og sort nesebrusk.Øynene er små, mandelformede og skråstilte, og skal være mørkest mulig. Ørene er formet som flammen på et lys, lett tilspissede, tynne og høyt ansatt, og hele innsiden vender fremover. Den har saksebitt. Halsen er lang, elegant, og lett buet. Den har kompakt kropp med veldig lett bueformet rygglinje fra skulderen til haleansatsen. Brystet er dypt og smalt med godt buede ribben, og godt opptrukket lend. Den har et velvinklet skulderparti, loddrette forben, lett benstamme, og velvinklede bakben med lave haser. Potene er kompkte og godt hvelvet. De to midterste tærne på forpotene er noe lengre enn de øvrige. Den har kattepoter på bakbena. Halen er lavt ansatt og rekker ikke nedenfor hasen. Den har smidige, lette og presise bevegelser med godt driv. Pelsen er tykk, tett og skinnende, og er tilliggende og kort. Fargen er black and Tan. Ideal mankehøyde er 25-30 cm, og ideal vekter 2,7 – 3,6 kg. Les mer i Store norske leksikon Hund Hunderase Liste over hunderaser hundens historie